CELEX: 62017CA0543
Language: sk
Date: 2019-07-08 00:00:00
Title: Vec C-543/17: Rozsudok Súdneho dvora (veľká komora) z 8. júla 2019 — Európska komisia/Belgické kráľovstvo (Nesplnenie povinnosti členským štátom — Článok 258 ZFEÚ — Opatrenia na zníženie nákladov na zavedenie vysokorýchlostných elektronických komunikačných sietí — Smernica 2014/61/EÚ — Neprebratie a/alebo neoznámenie opatrení na prebratie — Článok 260 ods. 3 ZFEÚ — Návrh na uloženie povinnosti platiť denné penále — Výpočet výšky penále)

9.9.2019   
            
            
               SK
            
            
               Úradný vestník Európskej únie
            
            
               C 305/4
            
         
      Rozsudok Súdneho dvora (veľká komora) z 8. júla 2019 — Európska komisia/Belgické kráľovstvo
      (Vec C-543/17) (1)
      
      (Nesplnenie povinnosti členským štátom - Článok 258 ZFEÚ - Opatrenia na zníženie nákladov na zavedenie vysokorýchlostných elektronických komunikačných sietí - Smernica 2014/61/EÚ - Neprebratie a/alebo neoznámenie opatrení na prebratie - Článok 260 ods. 3 ZFEÚ - Návrh na uloženie povinnosti platiť denné penále - Výpočet výšky penále)
      (2019/C 305/04)
      Jazyk konania: francúzština
      
         Účastníci konania
      
      
         Žalobkyňa: Európska komisia (v zastúpení: J. Hottiaux, C. Cattabriga, L. Nicolae, G. von Rintelen a R. Troosters, splnomocnení zástupcovia)
      
         Žalovaný: Belgické kráľovstvo (v zastúpení: pôvodne P. Cottin, C. Pochet, J. Van Holm a L. Cornelis, neskôr P. Cottin a C. Pochet, splnomocnení zástupcovia, za právnej pomoci P. Vernet, S. Depré a M. Lambert de Rouvroit, avocats, A. Van Acker a M. N. Lollo, znalci)
      
         Vedľajší účastníci, ktorí v konaní podporujú žalovaného: Spolková republika Nemecko (v zastúpení: pôvodne T. Henze a S. Eisenberg, neskôr S. Eisenberg, splnomocnený zástupca), Estónska republika (v zastúpení: N. Grünberg, splnomocnená zástupkyňa), Írsko (v zastúpení: M. Browne, G. Hodge a A. Joyce, splnomocnení zástupcovia, za právnej pomoci G. Gilmore, BL, a P. McGarry, SC), Španielske kráľovstvo (v zastúpení: pôvodne A. Gavela Llopis a A. Rubio González, neskôr A. Rubio González, splnomocnení zástupcovia), Francúzska republika (v zastúpení: E. de Moustier, C. David, A.-L. Desjonquères, I. Cohen, B. Fodda a D. Colas, splnomocnení zástupcovia), Talianska republika (v zastúpení: G. Palmieri, splnomocnená zástupkyňa, za právnej pomoci S. Fiorentino, avvocato dello Stato), Litovská republika (v zastúpení: pôvodne G. Taluntytė, L. Bendoraitytė a D. Kriaučiūnas, neskôr L. Bendoraitytė, splnomocnení zástupcovia), Maďarsko (v zastúpení: M. Z. Fehér, G. Koós a Z. Wagner, splnomocnení zástupcovia), Rakúska republika (v zastúpení: G. Hesse, G. Eberhard a C. Drexel, splnomocnení zástupcovia), Rumunsko (v zastúpení: C.-R. Canțăr, R. I. Hațieganu a L. Lițu, splnomocnení zástupcovia)
      
         Výrok rozsudku
      
      
                  1.
               
               
                  Belgické kráľovstvo si tým, že ku dňu uplynutia lehoty stanovenej v odôvodnenom stanovisku z 30. septembra 2016, tak ako ju predĺžila Európska komisia, neprijalo zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2014/61/EÚ z 15. mája 2014 o opatreniach na zníženie nákladov na zavedenie vysokorýchlostných elektronických komunikačných sietí a a fortiori takéto opatrenia na prebratie neoznámilo Komisii, nesplnilo povinnosti, ktoré mu vyplývajú z článku 13 tejto smernice.
               
            
                  2.
               
               
                  Belgické kráľovstvo si tým, že ku dňu preskúmania skutkových okolností Súdnym dvorom stále neprijalo opatrenia potrebné na prebratie článku 2 ods. 7 až 9 a 11, článku 4 ods. 5, ako aj článku 8 smernice 2014/61 do svojho vnútroštátneho práva, pokiaľ ide o región Brusel — hlavné mesto, ani a fortiori takéto opatrenia na prebratie neoznámilo Európskej komisii, naďalej čiastočne nesplnilo svoje povinnosti.
               
            
                  3.
               
               
                  V prípade, že by nesplnenie povinnosti konštatované v bode 2 trvalo aj ku dňu vyhlásenia tohto rozsudku, Belgické kráľovstvo je povinné platiť Európskej komisii od tohto dňa až do ukončenia tohto nesplnenia povinnosti penále vo výške 5 000 eur denne.
               
            
                  4.
               
               
                  Belgické kráľovstvo je povinné nahradiť trovy konania.
               
            
                  5.
               
               
                  Spolková republika Nemecko, Estónska republika, Írsko, Španielske kráľovstvo, Francúzska republika, Talianska republika, Litovská republika, Maďarsko, Rakúska republika a Rumunsko znášajú svoje vlastné trovy konania.
               
            
         (1)  Ú. v. EÚ C 374, 6.11.2017.